डॉक सारांशित करण्यासाठी: उद्धव ठाकरे यांच्या नेतृत्वाखालील महाविकास आघाडी सरकारने नुकतंच मराठा समाजातील विद्यार्थ्यांना EWS आरक्षण देऊ केलं होतं. या आरक्षणावरून वादविवाद सुरू असताना काँग्रेस नेते विजय वडेट्टीवार यांनी या आरक्षणाचं समर्थन केलं आहे. 

"EWS आरक्षणाचा मराठा आरक्षणाच्या न्यायालयातील सुनावणीवर कोणताही परिणाम होणार नाही. इच्छा असेल तरच EWS आरक्षणाचा लाभ घ्यावा, याची कोणावरही जबरदस्ती नाही, EWS  आरक्षण तज्ज्ञांचा सल्ला घेऊनच देण्यात आलं आहे," असं वडेट्टीवार म्हणाले.

त्याशिवाय मराठा समाजाचा ओबीसीमध्ये समावेश होणार नाही. ओबीसी आरक्षणाला धक्का लागणार नाही, याचा पुनरुच्चार विजय वडेट्टीवार यांनी केला. ही बातमी लोकमतने दिली आहे. 

2. अमेझॉन विरुद्ध मनसे वाद चिघळला

अमेझॉनवर मराठी भाषेचा समावेश करण्याची मागणी काही दिवसांपूर्वी महाराष्ट्र नवनिर्माण सेनेने केली होती. हा वाद आता प्रचंड विकोपाला गेला आहे. या मागणीवरून मनसे कार्यकर्त्यांनी शुक्रवारी (25 डिसेंबर) अमेझॉनच्या कार्यालयाची आणि वेअरहाऊसची तोडफोड केली. 

यानंतर अमेझॉनने मराठी भाषेचा समावेश अॅप आणि वेबसाईटमध्ये करण्याचं मान्य केल्याचं मनसे नेत्यांना सांगितलं. पण आता अमेझॉनने राज ठाकरे यांची माफीही मागावी, अशी भूमिका मनसेने घेतली आहे. 

सुरुवातीला मराठी भाषेचा समावेश करण्याची मागणी मनसेने केल्यानंतर अमेझॉनने न्यायालयात धाव घेतली होती. त्यानंतर दिंडोशी न्यायालयाने राज ठाकरे यांना नोटीसही पाठवली. यावरून हा वाद चिघळल्याचं दिसून येत आहे. ही बातमी महाराष्ट्र टाईम्सने दिली आहे. 

3. 'वर्षभरासाठी प्रयोग म्हणून कृषी कायदे लागू करू द्या'

कृषी कायद्यांवरुन दिल्लीच्या सीमेवरील शेतकरी आंदोलन गेला महिनाभर सुरूच आहे. हे कायदे मागेच घ्यावेत, अशी भूमिका शेतकऱ्यांनी घेतली आहे. या कायद्यांसंदर्भात केंद्रीय संरक्षण मंत्री राजनाथ सिंह यांनी पहिल्यांदाच आपलं मत व्यक्त केलं.

"कृषी कायद्यांना एका वर्षांसाठी लागू करु द्या. जर हे कायदे शेतकऱ्यांसाठी फायदेशीर ठरले नाहीत तर आम्ही त्यामध्ये नक्कीच संशोधन करण्यासाठी तयार आहोत," असं राजनाथ सिंह म्हणाले. 

"मी स्वत: शेतकऱ्याचा मुलगा आहे. शेतकऱ्यांच्या हिताचं नसेल, असं मोदी सरकार करणार नाही. सध्या एका वर्षासाठी हे नवे कृषी कायदे लागू होऊ द्या. याकडे एक प्रयोग म्हणून पाहा. आंदोलन करणाऱ्या सर्व शेतकऱ्यांनी कृषी कायद्यांवर चर्चा करण्यासाठी पुढे यावं असं मी...\nडॉक सारख्याच भाषेत सारांश:
आज विविध वृत्तपत्र आणि वेबसाईटवर प्रकाशित झालेल्या बातम्यांपैकी पाच मोठ्या बातम्यांचा थोडक्यात आढावा... 

1.   इच्छा असेल तरच EWS आरक्षण घ्या, जबरदस्ती नाही - विजय वडेट्टीवार